Krieketvereniging van Nepal

Die Krieketvereniging van Nepal (Engels: Cricket Association of Nepal, afgekort “CAN”; Nepalees: नेपाल क्रिकेट सङ्घ) is die bestuursliggaam wat krieket in Nepal beheer. Die beheerliggaam is in 1946 gestig en in Mulpani, Katmandoe, gesetel. Sedert 1996 verteenwoordig dit Nepal by die Internasionale Krieketraad (IKR) as ’n assosiaatlid en sedert 1990 ook by die Asiatiese Krieketraad (Asian Cricket Council, ACC).

 Geskiedenis 
Die Krieketvereniging van Nepal is in 1946 gestig. In 1988 het dit ’n geaffilieerde lid van die Internasionale Krieketraad (IKR) geword en in 1996 ’n assosiaatlid.  Daarbenewens het die CAN in 1990 ’n lid van die Asiatiese krieketkonferensie (Asian Cricket Conference, ACC; nou Asiatiese Krieketraad) geword. 

 Taak 
duimnael|Setel van die Krieketvereniging van Nepal in Katmandoe
Die Krieketvereniging van Nepal organiseer verskeie nasionale spanne, insluitend Nepal se nasionale seniorkrieketspan vir mans (The Rhinos), vroue en jeug. Hulle is ook verantwoordelik vir die bestuur en organisasie van EDI- en T20I-reekse teen ander spanne, en vir die reëling van internasionale wedstryde tuis. Daarbenewens is die Krieketvereniging van Nepal verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Nepalese span.

Daarbenewens bestuur die beheerliggaam kinder- en jeugkrieket in Nepal. Net soos ander krieketlande beskik Nepal oor ’n o/19-nasionale span wat aan die o/19-krieketwêreldbeker deelneem. 

 Kenteken 
Die Nepalese nasionale krieketspan se byname is The Rhinos, Gorkhalis en The Cardiac Kids. Die Krieketvereniging van Nepal se kenteken toon derhalwe ’n renoster.

 Verwysings 

 Eksterne skakels 
   Amptelike webwerf van die Krieketvereniging van Nepal

Kategorie:Krieket in Nepal
Kategorie:Krieketbeheerliggaam
Kategorie:Internasionale Krieketraad